CELEX: E2003C0196
Language: sk
Date: 2003-11-05 00:00:00
Title: 2003/196/: Rozhodnutie Dozorného orgánu EZVO č. 196/03/COL z  5. novembra 2003 , ktorým sa po tridsiatyôsmykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 9B: Sťažnosti – formulár na podávanie sťažností týkajúcich sa údajnej, nezákonnej, štátnej pomoci

10.5.2006   
            
            
               SK
            
            
               Úradný vestník Európskej únie
            
            
               L 123/28
            
         
      ROZHODNUTIE DOZORNÉHO ORGÁNU EZVO
   
   č. 196/03/COL
   z 5. novembra 2003,
   ktorým sa po tridsiatyôsmykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 9B: Sťažnosti – formulár na podávanie sťažností týkajúcich sa údajnej, nezákonnej, štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a jej protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3 (3),
   KEĎŽE podľa článku 24 Dohody o dozore a súde Dozorný orgán EZVO uplatní ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, ak to táto dohoda alebo Dohoda o dozore a súde výslovne ustanovuje, alebo ak to Dozorný orgán EZVO považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci (4), prijaté19. januára 1994 dozorným orgánom EZVO (5),
   KEĎŽE 16. mája 2003 Európska komisia uverejnila nový formulár na podávanie sťažností týkajúcich sa údajnej, nezákonnej, štátnej pomoci (6),
   KEĎŽE tento formulár má takisto význam pre Európsky hospodársky priestor,
   KEĎŽE sa má zabezpečiť jednotné uplatňovanie pravidiel štátnej pomoci EHP v rámci celého Európskeho hospodárskeho priestoru,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán EZVO prijať po konzultácii s Komisiou akty, ktoré zodpovedajú aktom prijatým Európskou komisiou,
   PO KONZULTÁCII s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku so štátmi EZVO na multilaterálnom stretnutí 20. júna 2003,
   ROZHODOL TAKTO:
   
               1.
            
            
               Usmernenia o štátnej pomoci sú zmenené a doplnené pridaním novej kapitoly 9B s názvom „Sťažnosti – Formulár na podávanie sťažností týkajúcich sa údajnej, nezákonnej, štátnej pomoci“.
            
         
               2.
            
            
               Nový oddiel III „Formulár na podávanie sťažností týkajúcich sa údajnej nezákonnej štátnej pomoci“ bude v prílohe I k Usmerneníam o štátnej pomoci.
            
         
               3.
            
            
               Novú kapitolu 9B a nový oddiel III prílohy I k Usmerneníam o štátnej pomoci je možné nájsť v prílohe k tomuto rozhodnutiu.
            
         
               4.
            
            
               Štáty EZVO budú informované prostredníctvom listu, spolu s kópiou tohto rozhodnutia a prílohy.
            
         
               5.
            
            
               Európska komisia bude informovaná v súlade s písmenom d) protokolu 27 k Dohode o EHP prostredníctvom kópie tohto rozhodnutia vrátane prílohy.
            
         
               6.
            
            
               Toto rozhodnutie vrátane prílohy sa uverejnív oddiele EHP Úradného vestníka Európskej únie a v dodatku EHP k Úradnému vestníku Európskej únie.
               
            
         
               7.
            
            
               Znenie tohto rozhodnutia v anglickom jazyku je autentické.
            
         
      V Bruseli 5. novembra 2003
      
         
            Za Dozorný orgán EZVO
         
         Einar M. BULL
         
         
            predseda
         
         Hannes HAFSTEIN
         
         
            člen kolégia
         
      
   
   
      (1)  Ďalej len „Dohoda o EHP“.
   
      (2)  Ďalej len „Dohoda o dozore a súde“.
   
      (3)  Protokol 3 k Dohode o dozore a súde zmenený a doplnený štátmi EZVO 10. decembra 2001. Tieto zmeny a doplnenia nadobudli účinnosť 28. augusta 2003.
   
      (4)  Ďalej len „Usmernenia o štátnej pomoci“.
   
      (5)  Pôvodne uverejnené v Ú. v. ES L 231, 3.9.1994 a v dodatku EHP č. 32, 3.9.1994, naposledy zmenené a doplnené rozhodnutím kolégia č. 264/02COL z 18.12.2002, ešte neuverejnené.
   
      (6)  Formulár na podávanie sťažností týkajúcich sa údajnej, nezákonnej, štátnej pomoci (Ú. v. EÚ C 116, 16.5.2003, s. 3).
   
      PRÍLOHA
      
         „9B. SŤAŽNOSTI – FORMULÁR NA PODÁVANIE SŤAŽNOSTÍ TÝKAJÚCICH SA ÚDAJNEJ, NEZÁKONNEJ, ŠTÁTNEJ POMOCI
         Článok 1 ods. 3 časti I ako aj článok 2 ods. 1 časti II protokolu 3 k Dohode o dozore a súde ustanovujú, že Dozorný orgán EZVO bude včas informovaný o všetkých plánoch týkajúcich sa poskytovania alebo zmien pomoci, aby mohol predložiť svoje pripomienky. Príslušné štáty EZVO nevykonajú navrhované opatrenia dovtedy, kým sa v tomto postupe nedospeje ku konečnému rozhodnutiu.
         Akákoľvek pomoc uskutočnená v rozpore s vyššie uvedenými ustanoveniami predstavuje ‚nezákonnú pomoc’.
         V súlade s článkom 10 ods. 1 časti II protokolu 3 k Dohode o dozore a súde, ak má Dozorný orgán EZVO k dispozícii informácie z akéhokoľvek zdroja týkajúce sa údajnej, nezákonnej pomoci, bezodkladne ich preskúma.
         Okrem toho môže podľa článku 20 ods. 2 časti II vyššie uvedeného protokolu ktorákoľvek zúčastnená strana informovať Dozorný orgán EZVO o akejkoľvek údajnej nezákonnej pomoci a akémukoľvek údajnému zneužitiu pomoci (ďalej len ‚sťažnosť’).
         Každý jednotlivec alebo spoločnosť môžu predložiť sťažnosť Dozornému orgánu EZVO. Tento postup je bezplatný. Pri prešetrovaní sťažností musí kontrolný orgán EZVO dodržiavať procesné pravidlá stanovené v protokole 3 k Dohode o dozore a súde, EZVO a najmä práva na obhajobu príslušného štátu.
         Okrem toho zvyčajne môžu tretie strany, ktorých záujmy boli poskytnutím nezákonnej pomoci nepriaznivo dotknuté, predložiť danú vec, ako alternatívu alebo spolu s podaním sťažnosti Dozornému orgánu EZVO, vnútroštátnym súdom.
         Dozorný orgán EZVO však nemôže poskytovať poradenstvo týkajúce sa možných vnútroštátnych postupov v jednotlivých prípadoch.
         Formulár sťažnosti v prílohe I oddielu III týchto usmernení stanovuje informácie, ktoré Dozorný orgán EZVO potrebuje k prešetrovaniu sťažnosti týkajúcej sa údajnej nezákonnej alebo zneužitej pomoci. Prípady, v ktorých nie je možné vyplniť všetky časti formuláru, by mali byť zdôvodnené.
         Formulár sťažnosti je k dispozícii na týchto internetových stránkach dozorného orgánu EZVO: http://www.eftasurv.int
         Internetová stránka dozorného orgánu EZVO tiež obsahuje veľmi užitočné informácie o pravidlách štátnej podpory, ktoré je potrebné uplatňovať v Európskom hospodárskom priestore, čo môže sťažovateľom alebo ich poradcom pomôcť pri vyplňovaní formulára.
         Formulár je možné zaslať na túto adresu:
         
                     EFTA Surveillance Authority
                  
               
                     Competition and State Aid Directorate
                  
               
                     74, Rue de Trèves
                  
               
                     B-1040 Brusel
                  
               ODDIEL III
         Formulár na podávanie sťažností týkajúcich sa údajnej, nezákonnej, štátnej pomoci
         Formulár je možné zaslať na túto adresu:
         
                     EFTA Surveillance Authority
                  
               
                     Competition and State Aid Directorate
                  
               
                     74, Rue de Trèves
                  
               
                     B-1040 Brusel
                  
               I.A.   Informácie, ktoré sa týkajú sťažovateľa
         I.1.   Meno a priezvisko sťažovateľa alebo názov spoločnosti:
         I.2.   Adresa alebo sídlo:
         I.3.   Telefón, fax, e-mail:
         I.4.   Meno, adresa, telefón, fax, e-mail kontaktnej osoby:
         I.5.   Ak je sťažovateľom spoločnosť, uveďte jej stručný opis a oblasť(-ti) a miesto(-a) činnosti:
         I.6.   Zhrňte prosím stručne, ako sa poskytnutie údajnej pomoci dotýka záujmov sťažovateľa.
         I.B.   Informácie, ktoré sa týkajú zástupcu sťažovateľa
         I.7.   Ak sa sťažnosť podáva v mene niekoho iného (osoby, spoločnosti), uveďte prosím adresu, fax, e-mail zástupcu a priložte písomný dôkaz, že je zástupca oprávnený konať.
         II.   Informácie, ktoré sa týkajú štátu EZVO
         II.1.   Štát EZVO:
         II.2.   Úroveň, na ktorej bola údajná, nezákonná štátna pomoc poskytnutá:
         
                     —
                  
                  
                     ústredná vláda štátu
                  
               
                     —
                  
                  
                     región (prosím špecifikujte)
                  
               
                     —
                  
                  
                     iné (prosím špecifikujte)
                  
               III.   Informácie, ktoré sa týkajú údajných opatrení pomoci, ktorá je predmetom sťažnosti
         III.1   Podávate sťažnosť týkajúcu sa údajnej schémy pomoci alebo údajnej individuálnej pomoci?
         III.2.   Kedy bola údajná pomoc poskytnutá alebo údajná schéma pomoci zrealizovaná? Aká bola doba trvania údajnej schémy pomoci (ak je to známe)?
         III.3.   V ktorom(-ých) hospodárskom(-ych) sektore(-och) sa táto údajná pomoc použije?
         III.4.   Aká je čiastka údajnej schémy pomoci? V akej forme sa poskytuje (pôžičky, granty, záruky, daňové stimuly alebo oslobodenie od dane atď.)?
         III.5.   Kto je príjemcom? V prípade schémy pomoci kto je oprávnený na údajnú pomoc?
         Uveďte prosím, čo najviac informácií vrátane opisu hlavných činností príslušného podniku(-ov).
         III.6.   Na aký účel bola údajná pomoc poskytnutá (ak je to známe)?
         IV.   Dôvody sťažnosti
         Zdôvodnite, prosím, podrobne svoju sťažnosť, uveďte aké pravidlá EHP boli podľa vášho názoru poskytnutím spornej údajnej pomoci porušené a ako to ovplyvnilo hospodársku súťaž v Európskom hospodárskom priestore a obchod medzi zmluvnými stranami.
         Ak údajná pomoc poškodila vaše vlastné obchodné záujmy, uveďte, prosím, ako.
         V.   Informácie o iných postupoch
         V.1.   Podrobnosti predchádzajúcich podnetov predložených dozornému orgánu EZVO (podľa možností priložte kópie korešpondencie):
         V.2.   Podrobnosti predchádzajúcich podnetov predložených jednotlivým útvarom Komisie (podľa možností priložte kópie korešpondencie):
         V.3.   Podnety predložené vnútroštátnym orgánom (napr. ústredným, regionálnym alebo miestnym orgánom, ombudsmanovi atď.; podľa možností priložte kópie korešpondencie):
         V.4.   Podnety predložené vnútroštátnym súdom alebo predložené v iných konaniach (napr. arbitrážne alebo zmierovacie konanie) (Uveďte, či už bolo vydané rozhodnutie alebo nález a podľa možností priložte kópie)
         VI.   Podkladové dokumenty
         Uveďte všetky dokumenty alebo dôkazy, ktoré ste predložili na podporu sťažnosti a pripojte kópie. Kedykoľvek to bude možné, poskytnite kópiu vnútroštátnych právnych predpisov alebo iných opatrení, ktoré sú právnym základom pre platbu údajnej pomoci.
         VII.   Dôvernosť
         Mali by ste vziať na vedomie, že na účely ochrany práv na obhajobu príslušného štátu EZVO môže Dozorný orgán EZVO oznámiť štátu vašu totožnosť a akékoľvek podkladové dokumenty, alebo ich obsah. Uveďte, prosím, jasne, ak si neprajete uverejnenie vašej totožnosti alebo určitých dokumentov, alebo informácií, alebo jasne označte dôverné časti takýchto dokumentov a zdôvodnite.
         Miesto, dátum a podpis sťažovateľa“